Document ID: 31991R0146

ΚΑΝΟΝΙΣΜΟΣ ( ΕΟΚ ) αριθ . 146/91 ΤΗΣ ΕΠΙΤΡΟΠΗΣ της 22ας Ιανουαρίου 1991 για την κατάρτιση καταλόγου προϊόντων που εξαιρούνται από το πεδίο εφαρμογής του κανονισμού ( ΕΟΚ ) αριθ . 737/90 του Συμβουλίου σχετικά με τους όρους που διέπουν τις εισαγωγές γεωργικών προϊόντων που προέρχονται από τρίτες χώρες μετά το ατύχημα στον πυρηνικό σταθμό ηλεκτροπαραγωγής του Τσερνομπίλ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 737/90 του Συμβουλίου της 22ας Μαρτίου 1990 σχετικά με τους όρους που διέπουν τις εισαγωγές γεωργικών προϊόντων που προέρχονται από τρίτες χώρες μετά το ατύχημα στον πυρηνικό σταθμό ηλεκτροπαραγωγής του Τσερνομπίλ ( 1 ), και ιδίως τα άρθρα 6 και 7,
Εκτιμώντας :
ότι, σε εφαρμογή του κανονισμού (ΕΟΚ ) αριθ . 737/90, η Επιτροπή εγκρίνει κατάλογο προϊόντων που εξαιρούνται από το πεδίο εφαρμογής του κανονισμού αυτού -
ότι πολυάριθμα γεωργικά προϊόντα που εισάγονται από τρίτες χώρες δεν παρουσιάζουν ραδιενεργό μόλυνση ή παρουσιάζουν αμελητέα ραδιενεργό μόλυνση από υγειονομική άποψη μετά το ατύχημα στο Τσερνομπίλ -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της ειδικής επιτροπής που ιδρύθηκε δυνάμει του κανονισμού ( ΕΟΚ ) αριθ . 737/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κατάλογος των προϊόντων τα οποία εξαιρούνται από την εφαρμογή του κανονισμού ( ΕΟΚ ) αριθ . 737/90 παρουσιάζεται στο παράρτημα . Άρθρο 2
Ο παρών κανονισμός τίθεται σε ισχύ την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 22 Ιανουαρίου 1991 .

Labels: 0
3
14